ไฟแนนซ์ทูเดย์
โดย...ต้นหลิว
11 ก.พ. 2558

โดย...ต้นหลิว
...สงสัยธนาคารไทยพาณิชย์ และสถาบันเทคโนโลยีพระจอมเกล้าเจ้าคุณทหารลาดกระบัง (สจล.) จะทำบุญร่วมชาติกันมา เพราะมีเรื่องให้เกี่ยวข้องกันตลอดในช่วงนี้
ล่าสุดแถมให้อีกหนึ่งว่า ดร.สุชัชวีร์ สุวรรณสวัสดิ์ นายกวิศวกรรมสถานแห่งประเทศไทย ในพระบรมราชูปถัมภ์ (วสท.) ที่ไปตรวจอาคารไทยพาณิชย์เมื่อวานนี้ ก็เป็นคณบดีวิศวกรรมศาสตร์ สจล.เหมือนกันจ้า 
...ไม่รู้เจ้าตัวจะดีใจไหม สมหมาย ภาษี รมว.คลัง ได้อันดับที่ 11 จากทั้งหมด 12 รัฐมนตรีคลังแห่งปี 2015 (เอเชียแปซิฟิก) โดยนิตยสารไฟแนนซ์เอเชีย ภารกิจหนักของสมหมายต้องอุดหนุนทั้งชาวนา ต้องหารายได้เพิ่มแม้ส่งออกแย่ลง จนต้องไปบีบขึ้นภาษีมรดก แต่ก็ยังยากอีกหากจะบังคับใช้ให้มีประสิทธิภาพและโปร่งใสเหมือนในเมืองนอก... งานหินทั้งนั้น &amp;O5532;